11η Διδακτική ώρα

*Διαφοροποίηση στόχων*

Οι καθηγητές R. Cyert και S. March έχουν υποστηρίξει ότι

**μόνον τα άτομα ή οι ομάδες ατόμων έχουν στόχους και όχι οι επιχειρήσεις.**

1) Έτσι, οι γενικοί στόχοι της επιχείρησης προσδιορίζονται από

**(α) επιμέρους στόχους, (β) συμφέροντα και (γ) αξίες**

των ομάδων που λειτουργούν μέσα σ' αυτή, αλλά

και ομάδων που λειτουργούν στο περιβάλλον της και επιδρούν σ' αυτή.

2) Αυτό σημαίνει ότι σε κάθε επιχείρηση

υπάρχουν περισσότεροι στόχοι που συχνά μπορεί να είναι και αλληλοσυγκρουόμενοι,

με την έννοια ότι η επίτευξη του ενός στόχου επιδρά αρνητικά στην επίτευξη ενός άλλου.

Τέτοιοι στόχοι, για παράδειγμα, μπορεί να υπάρχουν μεταξύ των διαφορετικών τμημάτων της επιχείρησης.

3) Η **εναρμόνιση και η σύνθεση τους,** που επιδιώκει να πραγματοποιήσει η επιχείρηση,

εκφράζει το συσχετισμό δύναμης των διάφορων ομάδων και **επιτυγχάνεται με διαδικασίες**

(α) διαπραγματεύσεων, (β ) συναίνεσης, (γ) συμβιβασμού και (δ) άσκησης εξουσίας.

***Ιεράρχηση στόχων***

Έτσι, τελικά, για κάθε επιχείρηση διαμορφώνεται μια ιεράρχηση στόχων,

ανάλογα με το συσχετισμό δύναμης των ομάδων που ασκούν επίδραση σ' αυτήν.

Αναμφισβήτητα κατά τη διαδικασία διαμόρφωσης της εν λόγω ιεραρχίας λαμβάνονται υπόψη

(α) οι πιέσεις του περιβάλλοντος, (β) οι περιορισμοί, (γ) οι ευκαιρίες και (δ) οι απειλές.

***Συμπεράσματα***

Με βάση αυτές τις παρατηρήσεις, καταλήγουμε στα εξής:

**Πρώτο,** (1) η ιεράρχηση των στόχων, (2) ο αριθμός, (3) το είδος και (4) η σπουδαιότητα τους,

διαφέρει από επιχείρηση σε επιχείρηση.

**Δεύτερο**, σε ό,τι αφορά τις κερδοσκοπικές επιχειρήσεις,

τα κέρδη ή καλύτερα η αποδοτικότητα των κεφαλαίων σε μακροπρόθεσμη βάση αποτελεί,

αν όχι τον σπουδαιότερο,

έναν από τους πιο σημαντικούς στόχους, που όμως δεν είναι ο μοναδικός.

**Ερωτήσεις Πανελληνίων Εξετάσεων τύπου Σωστού-Λάθους**

1) Σύμφωνα με τους R. Cyert και S. March, στόχους έχουν μόνο οι επιχειρήσεις και όχι τα άτομα ή οι ομάδες ατόμων. (Γενικό 2003), (Εσπερινό Επαν2005), (Γενικό 2006).

2) Οι στόχοι των επιχειρήσεων ιεραρχούνται ανάλογα με το συσχετισμό δύναμης των ομάδων που ασκούν επίδραση σ’ αυτή. (Γενικό Επαναληπτικές 2004).

3) Η ιεράρχηση των στόχων, ο αριθμός, το είδος και η σπουδαιότητα τους, διαφέρει από επιχείρηση σε επιχείρηση. (Γενικό 2010)

### Ερωτήσεις πολλαπλής επιλογής Πανελληνίων Εξετάσεων

|  |  |
| --- | --- |
| **1. Οι R. Cyert και S. March έχουν υποστηρίξει ότι:** | |
| α Τόσο τα άτομα ή οι ομάδες ατόμων, όσο και οι επιχειρήσεις έχουν στόχους. |
| β Μόνον τα άτομα ή οι ομάδες ατόμων έχουν στόχους και όχι οι επιχειρήσεις. |
| γ Μόνον οι ομάδες ατόμων και οι επιχειρήσεις έχουν στόχους και όχι τα άτομα. |
| δ Μόνον οι επιχειρήσεις έχουν στόχους και όχι τα άτομα ή οι ομάδες ατόμων. |

(Εσπερινό Επαναληπτικές 2006)